Larry Coryell
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Larry Coryell, amerikansk gitarist. Coryell spilte med ulike rockgrupper fra slutten av 1950-årene, og kom med i jazztrommeslageren Chico Hamiltons gruppe i 1965. Året etter var han med på å danne den kanskje første «elektriske» jazzrockgruppen, Free Spirits. Han ble kalt "The Godfather of Fusion", for å ha vært en av pionerene i fusion-sjangeren.
Deretter spilte han med blant andre Gary Burton og Herbie Mann, før han i 1973 dannet den suksessrike gruppen Eleventh House. I slutten av 1970-årene spilte han mest akustisk gitar, blant annet i trio sammen med instrumentkollegene John McLaughlin og Paco De Lucia.Senere vekslet han mellom akustisk og elektrisk musikk, og viste sin allsidighet innen ulike stilretninger. Utvalgte utgivelser Introducing 11th House (1974)  Equipoise (1985)  Shining Hour (1990)  Live From Bahia (1992)  Monk, Trane, Miles & Me (1999)  Tricycles (2004)  Duality (2011)  Heavy Feel (2015) Les mer i Store norske leksikon jazz fusion musikk i USA